Document ID: 32008D0970

DEĊIŻJONI EUPOL COPPS/1/2008 TAL-KUMITAT POLITIKU U TA' SIGURTÀ
tas-16 ta' Diċembru 2008
dwar il-ħatra tal-Kap tal-Missjoni tal-Pulizija tal-Unjoni Ewropea fit-Territorji Palestinjani
(2008/970/PESK)
IL-KUMITAT POLITIKU U TA' SIGURTÀ,
Wara li kkunsidra t-Trattat dwar l-Unjoni Ewropea u b'mod partikolari t-tielet subparagrafu tal-Artikolu 25 tiegħu,
Wara li kkunsidra l-Azzjoni Konġunta 2005/797/PESK tal-14 ta' Novembru 2005 dwar il-Missjoni tal-Pulizija tal-Unjoni Ewropea għat-Territorji Palestinjani (1), u b'mod partikolari l-Artikolu 11(2) tagħha,
Billi:
1.
Taħt l-Artikolu 11(2) tal-Azzjoni Konġunta tal-Kunsill 2005/797/PESK, il-KPS huwa awtorizzat, konformement mal-Artikolu 25 tat-Trattat, jieħu d-deċiżjonijiet adegwati sabiex jeżerċita l-kontroll politiku u ta' tmexxija strateġika tal-Missjoni EUPOL COPPS, u partikolarment id-deċiżjoni li jaħtar Kap tal-Missjoni.
2.
Is-Segretarju Ġenerali/Rappreżentant Għoli ppropona l-ħatra tas-Sur Paul Kernaghan bħala Kap tal-Missjoni EUPOL COPPS,
IDDEĊIEDA:
Artikolu 1
Is-Sur Paul Kernaghan huwa b'dan maħtur Kap tal-Missjoni tal-Missjoni tal-Pulizija tal-Unjoni Ewropea fit-Territorji Palestinjani (EUPOL COPPS) mill-1 ta' Jannar 2009 'il quddiem.
Artikolu 2
Din id-Deċiżjoni għandha jkollha effett fil-jum tal-adozzjoni tagħha.
Hija għandha tapplika sal-31 ta' Diċembru 2009.
Magħmula fi Brussell, 16 ta’ Diċembru 2008.

Labels: 18
9
5
15